Igersheim

**Igersheim** (oschtfränkisch *Ichersche*) isch e Gmai im Main-Tauber-Chrais z Bade-Wirttebärg. D Gmai het  Yywohner (Stand: ).

## Geografi
Igersheim lyt an dr Tauber. Dr Baan bstoht us 56,3 % Landwirtschaftsflechi, 31,7 % Wald, 11 % Sidligsflechi un 1 % sunschtiger Flechi.

Nochbergmaine sin Wittighausen un Bütthard im Norde, Riedenheim un Weikersheim im Oschte, Bad Mergentheim im Side un Lauda-Königshofen im Weschte.

Z Igersheim git s e Europäisch Vogelschutzbiet, e Landschaftschafts- un drei Naturschutzbiet:
* Europäisch Vogelschutzbiet *Wiesenweihe Taubergrund*; syt 2007.
* Landschaftsschutzbiet *Igersheim*: 497,4&nbsp;ha; Bad Mergentheim un Igersheim; syt 1979.
* Naturschutzbiet *Altenberg*: 87,0&nbsp;ha; Igersheim
* Naturschutzbiet *Lindach*: 16,3&nbsp;ha; Igersheim
* Naturschutzbiet *Neuhaus*: 79,4&nbsp;ha; Bad Mergentheim un Igersheim

Derzu lyt s FFH-Biet *Westlicher Taubergrund* zum Dail uf em Baan vu Igersheim.

## Gmaigliederig
Zue Igersheim ghere d Gmaindsdail Bernsfelden das Dorf Bernsfelden (mit em glychnamige Dorf un dr Wyler Bowiesen un Hagenhof), Harthausen (mit em glychnamige Dorf un dr Wyler Neubronn un Reckerstal), Igersheim (mit em glychnamige Dorf, dr Wyler Holzbronn un Reisfeld, em Gheft Staatsdomäne Neuhaus un dr Wohnblätz Erlenbach un Taubermühle), Neuses un Simmringen.

## Gschicht
Igersheim isch zum erschte Mol gnännt wore um 1078 as *Igersheim*, Bernsfelden 1277 as *villa Bernsvelden*, Harthausen 1185 as *Harthusen*, Neuses 1273 as *Nusesz*, Simmringen 1243 as *Sumeringin*.

Syt em 13. Johrhundert hän d Hohenlohe-Brauneck Bsitz z Igersheim ghaa, ab 1300 cha me noowyse, ass si s Ort mitsamt dr Vogtei as Lääche vum Hochstift Würzburg ghaa hän. S isch Dail vu dr Herrschaft Neuhaus gsii, wu d Hohenlohe-Brauneck e baar Mol an dr Dytsch Orde verbfändet ghaa hän. Wu d Braunecker Linie vum Huus Hohenlohe 1389 uusgstorbe isch, isch Lääche vu Würzburg an d Grofe vu Schwarzburg gee wore, wu d Herrschaft Neuhaus 1398 wider an dr Dytsch Orde verbfändet un 1411 ändgiltig verchauft hän. Igersheim het druf zum Amt Neuhaus in dr Dytschordesballei Franke ghert. Dr Sitz vum Amt isch anne 1789 uf Igersheim verlait wore.

Anne 1809 isch Igersheim im Rame vu dr Säkularisation vum Maischterdum Mergentheim zum Chenigrych Wirttebärg chuu. Im Wirttebärgische het Igersheim zum Oberamt Mergentheim ghert, wu 1939 dr Landchrais Mergentheim drus woren isch.

Im Rame vu dr bade-wirttebärgische Chraisreform isch 1973 dr Landchrais Mergentheim ufglest wore un Igersheim isch zum neie *Tauberkreis* chuu, wu zum 1. Jänner 1974 in *Main-Tauber-Kreis* umgnännt woren isch.

Am 1. Jänner 1972 sin Bernsfelden, Harthausen, Neuses un Simmringen yygmaindet wore.

### Ywohnerentwicklig

Quälle: Gemeindeverzeichnis un Aagobe vum Statistisch Landesamt

## Verwaltig
Igersheim het mit dr Stadt Bad Mergentheim un dr Gmai Assamstadt e Verwaltigsgmainschaft veryyrbart.

; Burgermaischter vu Igersheim
* 1984 bis 2008: Manfred Schaffert
* syt 2008: Frank Menikheim

## Kultur und Sehenswürdigkeiten
* Burgruine Neuhaus
* Rothuus (16. Jh.)
* Johann-Adam-Möhler-Huus
* Katholischi Bfarrchilche St. Michael, Igersheim
* Evangelischi Chilche, Igersheim
* Katholischi Bfarrchilche St. Franziskus, Bernsfelden (neigotisch, 1887)
* Katholischi Bfarrchilche St. Aegidius, Harthausen (Schiff barock 1747, Durm zum Dail romanisch)
* Katholischi Bfarrchilche St. Martin un St. Veit, Simmringen
* Haimetmuseum im Kulturhuus


Igersheim, Burg Neuhaus im Frühling 2014.jpg|Burg Neuhaus
Igersheim, Rathaus und Kirche.jpg|Rothuus
St. Michael in Igersheim, Außen 12.jpg|St. Michael
Evangelische Kirche, Evangelisches Gemeindezentrum Igersheim 01.jpg|Evangelischi Chilche
St. Franziskus in Bernsfelden 08.jpg|St. Franziskus
St. Aegidius Harthausen (Igersheim) mit Friedhof 2009.jpg|St. Aegidius
2025-03-19 St. Martin und St. Veit (Simmringen) 09.jpg|St. Martin un St. Veit
Möhlerhaus, Bad Mergentheimer Straße 1 (Igersheim).jpg|Johann-Adam-Möhler-Huus
Igersheim Bahnsteig Zugang CIMG0038.JPG|Bahnhof Igersheim


## Dialäkt
Dr Dialäkt vu Igersheim ghert zum Oschtfränkisch.

## Weblink

* Websyte vu Igersheim
* Igersheim  uf LEO-BW
** Bernsfelden uf LEO-BW
** Harthausen uf LEO-BW
** Igersheim, Altgemeinde uf LEO-BW
** Neuses uf LEO-BW
** Simmringen uf LEO-BW

## Fueßnote